smcproject/ml-wiki-sentences huggingface dataset:
2003 ജൂലൈ 13ന് തന്റെ ഇരുപത്തൊന്നാം പിറന്നാളിനു ഒരു മാസത്തിനു ശേഷം ഇസിൻബയേവ തന്റെ ആദ്യ ലോക റെക്കോർഡ് സ്ഥാപിച്ചു.
ഇംഗ്ലണ്ടിലെ ഗേറ്റ്ഷെഡിൽ നടന്ന മീറ്റിൽ 4.82 മീറ്റർ ചാടിയാണ് യെലേന ഈ നേട്ടം കൈവരിച്ചത്.
ഇതോടെ തൊട്ടടുത്ത മാസം നടക്കാനിരിക്കുന്ന ലോക ചാമ്പ്യൻഷിപ്പിലെ സ്വർണ്ണം ഇസിൻബയേവക്കാവുമെന്ന് എല്ലാവരും ഉറപ്പിച്ചു.
പക്ഷെ, ഫെഫനോവക്കും, ബെക്കറിനും പിന്നിലായി വെങ്കല മെഡൽ നേടാനേ യെലേനക്കായുള്ളൂ.
ഉക്രൈനിലെ ഡോണെറ്റ്സ്കിൽ വെച്ച് യെലേന 4.83 മീറ്റർ ചാടി ഇൻഡോർ ലോകറെക്കോർഡ് സ്ഥാപിച്ചു.
പക്ഷെ ഫെഫനോവ തൊട്ടടുത്ത ആഴ്ച തന്നെ ഈ ഉയരം 2 സെ.
മെച്ചപ്പെടുത്തി ഈ റെക്കോർഡ് സ്വന്തം പേരിലാക്കി.
അതിനടുത്ത മാസം നടന്ന ലോക ഇൻഡോർ മീറ്റിൽ യെലേന ഇൻഡോറിലും ഔട്ട്ഡോറിലും ലോകചാമ്പ്യയായി നിൽക്കുന്ന ഫെഫനോവയുടെ ലോക റെക്കോർഡ് 4.86 മീറ്റർ ചാടി സ്വന്തമാക്കി.
ഫെഫനോവക്കു വെങ്കലമെഡൽ ലഭിച്ചപ്പോൾ ഒളിമ്പിക് സ്വർണ്ണമെഡൽ ജേത്രി ഡ്രാഗ്ലിയക്കായിരുന്നു വെള്ളി.
ലോക അത്‌ലറ്റിക് ഫെഡറേഷൻ ഈ മൂന്നു റെക്കോർഡുകളും പോൾ വാൾട്ടിലെ ആകെ റെക്കോർഡായാണ് കണക്കാക്കിയത്.
അതുകൊണ്ട് ഇൻഡോറിലും ഔട്ട്ഡോറിലും ലോകറെക്കോർഡ് 4.86 മീറ്ററായി മാറി.
ആ വർഷം തന്നെ ജൂൺ 27 ന് ഗേറ്റ്ഷെഡ് മീറ്റിൽ യെലേന തന്റെ പേരിലുള്ള ലോകറെക്കോർഡ് 1 സെ.
മെച്ചപ്പെടുത്തി 4.87 മീറ്റർ ആക്കി.
പക്ഷെ, ഫെഫനോവ തൊട്ടടുത്ത് ആഴ്ച ഗ്രീസിലെ ഹെറാക്ലിയോണിൽ ഈ റെക്കോർഡ് തകർത്ത് 4.88 മീറ്റർ ചാടി പുതിയ റെക്കോർഡിട്ടു.
ജൂലൈ 25നു ഇംഗ്ലണ്ടിലെ ബർമിങ്ഹാമിൽ നടന്ന മത്സരത്തിൽ ഇസിൻബയേവ ലോകറെക്കോർഡ് തിരിച്ചു പിടിച്ചു.
4.89 മീറ്റർ ചാടിയായിരുന്നു ഇത്.
അഞ്ചു ദിവസത്തിനു ശേഷം ലണ്ടനിലെ ക്രിസ്റ്റൽ പ്ലേസിൽ ഈ റെക്കോർഡ് അവർ 4.90 മീറ്ററായി തിരുത്തിക്കുറിക്കുകയും ചെയ്തു.
ആഥൻസിൽ നടന്ന 2004ലെ ഒളിമ്പിക്സിൽ ഇസിൻബയേവ ലോക റെക്കോർഡോടെ സ്വർണ്ണം നേടി.
4.91 മീറ്ററായിരുന്നു യെലേന അവിടെ താണ്ടിയ ഉയരം.
അതേ വർഷം തന്നെ ബ്രസ്സൽസിൽ നടന്ന മെമ്മോറിയൽ വാൻ ഡാം മീറ്റിൽ യെലേന ഈ റെക്കോർഡ് തിരുത്തി 4.92 മീറ്ററിന്റെ റെക്കോർഡ് സ്ഥാപിച്ചു.
ആ സീസണിലെ അവരുടെ എട്ടാമത്തെ ലോകറെക്കോർഡായിരുന്നു അത്.
ഒളിമ്പിക്സ് മെഡലും ലോക ഇൻഡോർ മീറ്റിലെ വിജയവും 8 തവണ ലോകറെക്കോർഡ് തകർത്തതുമെല്ലാം കണക്കിലെടുത്ത് അന്താരാഷ്ട്ര അത്‌ലറ്റിക് ഫെഡറേഷൻ വേൾഡ് അത്‌ലറ്റ് ഓഫ് ദി ഇയർ പുരസ്കാരം 2004ൽ യെലേന ഇസിൻബയേവക്കു നൽകി.
ലോകചാമ്പ്യൻഷിപ്പും യൂറോപ്യൻ ചാമ്പ്യൻഷിപ്പും
സ്പെയിനിലെ മാഡ്രിഡിൽ നടന്ന യൂറോപ്യൻ ഇൻഡോർ ചാമ്പ്യൻഷിപ്പിൽ യെലേന പുതിയ ഇൻഡോർ ലോകറെക്കോർഡോടെ സ്വർണ്ണം നേടി.
4.90 മീറ്ററായിരുന്നു യെലേന കീഴടക്കിയ ഉയരം.
ജൂലൈ 2005ൽ മൂന്നു വ്യത്യസ്ത മീറ്റുകളിലായി നാലു തവണയാണ് യെലേന ലോക റെക്കോർഡ് തിരുത്തിക്കുറിച്ചത്.
സ്വിറ്റ്സർലാന്റിലെ ലൂസനിലായിരുന്നു തുടക്കം.
തന്റെ തന്നെ ലോകറെക്കോർഡിൽ ഒരു സെന്റിമീറ്റർ കൂടി ചേർത്ത് 4.93 മീറ്ററാണ് യെലേന ചാടിയത്.
ഇസിൻബയേവയുടെ കായികജീവിതത്തിലെ പതിനാലാമത് ലോകറെക്കോർഡ് ആയിരുന്നു അത്.
പതിനൊന്നു ദിവസത്തിനു ശേഷം മാഡ്രിഡിൽ 4.95 മീറ്റർ ചാടി പുതിയ ലോക റെക്കോർഡ് സൃഷ്ടിച്ച.
പിന്നീട് ജൂലൈ 22ന് ലണ്ടനിലെ ക്രിസ്റ്റൽ പാലസിൽ അതേ റെക്കോർഡ് തിരുത്തി 4.96 മീറ്റർ ചാടി.
അതിനു ശേഷമാണ് ഒരിക്കൽ അസാധ്യമെന്നു കരുതിയിരുന്ന 5 മീറ്റർ എന്ന ഉയരത്തിലേക്ക് ഇസിൻബയേവ ബാർ ഉയർത്തി വെക്കാൻ ആവശ്യപ്പെട്ടത്.
അങ്ങനെ ആദ്യ ശ്രമത്തിൽ തന്നെ യെലേന ഇസിൻബയേവ വനിതകൾക്ക് പോൾ വാൾട്ടിൽ അസാധ്യം എന്നു അന്നു വരെ കരുതപ്പെട്ടിരുന്ന 5 മീറ്റർ ഉയരം താണ്ടിയ ആദ്യ വനിത എന്ന് ചരിത്രത്തിൽ തന്റെ മഹത്തായ സ്ഥാനമുറപ്പിച്ചു.
അതിനു ശേഷം ഫിൻലന്റിലെ ഹെൽസിങ്കിയിൽ നടന്ന 2005 ലോക ചാമ്പ്യൻഷിപ്പിൽ വീണ്ടും തന്റെ ലോക റെക്കോർഡ് യെലേന തിരുത്തിക്കുറിച്ചു.
രണ്ടാമത്തെ ശ്രമത്തിൽ 5.01 മീറ്റർ ചാടിയാണ് അവർ ഈ നേട്ടം കുറിച്ചത്.
രണ്ടാം സ്ഥാനക്കാരിയുമായി 41 സെന്റീമീറ്റർ വ്യത്യാസമാണ് യെലേന താണ്ടിയത്.
പോൾ വാൾട്ടിൽ ലോക ചാമ്പ്യൻഷിപ്പിലും ഒളിമ്പിക്സിലും രേഖപ്പെടുത്തിയിട്ടുള്ളതിൽ വച്ച് എക്കാലത്തേയും വലിയ വിജയമാർജിൻ ആണ് ഇത്.
23 വയസ്സുള്ള യെലേനയുടെ 18ആമത് ലോകറെക്കോർഡ് ആയിരുന്നു ഹെൽസിങ്കിയിലേത്.
ആ വർഷത്തെ വേൾഡ് അത്‌ലറ്റ് ഓഫ് ദി ഇയർ പുരസ്കാരവും യെലേനക്കു ലഭിച്ചു.
ഉക്രൈനിലെ ഡോണെറ്റ്സ്കിൽ വച്ച് നടന്ന ഒരു ഇൻഡോർ മീറ്റിൽ ഫെബ്രുവരി 12ന് യെലേന 4.91 മീറ്റർ ചാടി പുതിയ ഇൻഡോർ റെക്കോർഡ് സ്ഥാപിച്ചു.
മാർച്ചിൽ മോസ്കോവിൽ വെച്ച് യെലേന ഇൻഡോറിലെ ഒന്നാം സ്ഥാനം നിലനിർത്തുകയും ചെയ്തു.
ഗോട്ടൻബർഗിൽ വെച്ച് നടന്ന 2006ലെ യൂറോപ്യൻ അത്‌ലറ്റിക്സ് ചാമ്പ്യൻഷിപ്പിൽ യെലേന 4.80 മീറ്റർ ചാടി വീണ്ടും സ്വർണ്ണമണിഞ്ഞു.
ഇതായിരുന്നു ഇസിൻബയേവയുടെ ശേഖരത്തിലില്ലാതിരുന്ന ഏക സ്വർണ്ണമെഡൽ.
സെപ്റ്റംബറിൽ ആഥൻസിൽ വെച്ച് നടന്ന ലോക കപ്പിൽ റഷ്യയെ പ്രതിനിധീകരിച്ച് യെലേന ഒന്നാം സ്ഥാനം നേടുകയും ചെയ്തു.
2006ലെ ലോറിയസ് സ്പോർട്സ് പേഴ്സൺ ഓഫ് ദി ഇയർ പുരസ്കാരവും യെലേന സ്വന്തമാക്കി.
രണ്ടാം ഒളിമ്പിക്സ് സ്വർണ്ണവും ലോകചാമ്പ്യൻഷിപ്പും
2007 ഫെബ്രുവരി പത്താം തിയതി ഉക്രൈനിലെ ഡോനെറ്റ്സ്കിൽ വെച്ച് യെലേന ലോക ഇൻഡോർ പോൾവാൾട്ട് റെക്കോർഡ് 4.93 മീറ്റർ ചാടിക്കൊണ്ട് വീണ്ടും തകർത്തു.
യെലേനയുടെ കായികജീവിതത്തിലെ 20ആമത് ലോകറെക്കോർഡ് ആയിരുന്നു ഇത്.
അവലംബം ↑ ↑ ↑ ↑ Bekele and Isinbayeva win Athletes of the Year titles for second year .
iaaf.org (10 September 2005).
Retrieved 21 April 2011.
രാജ് താക്കറെ ഇംഗ്ലീഷ് വിലാസം https://ml.wikipedia.org/wiki/Raj_Thackeray
മഹാരാഷ്ട്രയിൽ നിന്നുമുള്ള ഒരു രാഷ്ട്രീയ നേതാവാണ് രാജ് ശ്രീകാന്ദ് താക്കറെ .
മറാഠി ദേശീയതയ്ക്ക് വേണ്ടി വാദിക്കുന്ന മഹാരാഷ്ട്രാ നവനിർമാൺ സേനയുടെ സ്ഥാപക നേതാവുമാണ് രാജ് താക്കറെ.
മറ്റൊരു മറാഠി ദേശീയവാദി കക്ഷിയായിരുന്ന ശിവസേനയുടെ തീപ്പൊരി നേതാവായിരുന്ന രാജ്, ബാൽ താക്കറയോടും ഉദ്ദവ് താക്കറെ യോടുമുള്ള അഭിപ്രായ വ്യത്യാസങ്ങളെ തുടർന്നാണ് 2006ൽ എം.എൻ.എസ് രൂപീകരിച്ചത്.
രാജ് നാരായൻ ഇംഗ്ലീഷ് വിലാസം https://ml.wikipedia.org/wiki/Raj_Narain
ഉന്നതനായ ഒരു സോഷ്യലിസ്റ്റ് നേതാവായിരുന്നു രാജ് നാരൈൻ .
1977ലെ ലോക്സഭാ തിരഞ്ഞെടുപ്പിൽ ജനതാ പാർട്ടിക്കു വേണ്ടി റായ്ബറെലിയിൽ നിന്ന് അന്നത്തെ പ്രധാനമന്ത്രി ഇന്ദിരാഗാന്ധിയോട് മത്സരിച്ചു വിജയിച്ചു.
ഇന്ധിരാഗാന്ധി പരാജയപ്പെട്ട ഏക തിരഞ്ഞെടുപ്പും ഇതായിരുന്നു.
മൊറാർജി ദേശായി മന്ത്രിസഭയിൽ ആരോഗ്യമന്ത്രിയായി.
ലോക് ബന്ധു എന്നും അറിയെപെട്ടു.
ഉത്തർപ്രദേശിൽ നിയമസഭാംഗമായിരുന്നു
രാജ് ബബ്ബർ ഇംഗ്ലീഷ് വിലാസം https://ml.wikipedia.org/wiki/Raj_Babbar
1980 കളിൽ ബോളിവുഡ് ചലച്ചിത്ര രംഗത്തെ ഒരു പ്രധാന അഭിനേതാവായിരുന്നു രാജ് ബബ്ബർ .
(ജനനം: ജൂൺ 23 , 1952 ).
ജീവചരിത്രം അഭിനയ ജീവിതം
രാജ് ബബ്ബർ നാഷണൽ സ്കൂൾ ഓഫ് ഡ്രാമയിൽ നിന്നാണ് അഭിനയം പഠിച്ചത്.
ഒരു പഞ്ചാബി ഹിന്ദു കുടുംബത്തിലാണ് രാജ് ജനിച്ചത്.
ഭാര്യ നന്ദിര ബബ്ബർ.
രാഷ്ട്രിയ ജീവിതം
രാജ് ബബ്ബർ ആഗ്ര ലോക സഭ മണ്ഡലത്തിൽ നിന്നും മൂന്ന് തവണ സമാജ് വാദി പാർട്ടിയെ പ്രതിനിധീകരിച്ച് തിരഞ്ഞെടുക്കപ്പെട്ടിട്ടുണ്ട്.
2008 ൽ ഒക്ടോബർ മാസം അദ്ദേഹം കോൺഗ്രസ്സ് പാർട്ടിയിൽ ചേർന്നു.
ഇന്റർനെറ്റ് മൂവി ഡാറ്റാബേസിൽ നിന്ന് രാജ് ബബ്ബർ
രാജ് ബവേജ
അലഹബാദിലെ മോത്തിലാൽ നെഹ്‌റു മെഡിക്കൽ കോളേജിലെ ഇന്ത്യൻ ഗൈനക്കോളജിസ്റ്റ്, പ്രസവചികിത്സക, ഗൈനക്കോളജി, പ്രസവചികിത്സ വിഭാഗം മുൻ മേധാവിയാണ് രാജ് ബവേജ .
അലഹബാദിലെ കമല നെഹ്‌റു മെമ്മോറിയൽ ഹോസ്പിറ്റലിന്റെ ഓണററി മെഡിക്കൽ സൂപ്രണ്ടായും സേവനമനുഷ്ഠിക്കുന്നു.
ഇന്ത്യൻ സംസ്ഥാനമായ ഉത്തർപ്രദേശിൽ നിന്നുള്ള അവൾ കൗമാര ഗൈനക്കോളജി, ഗർഭാവസ്ഥ, ശിശു ജനന മാനേജ്മെന്റ് എന്നിവയെക്കുറിച്ചുള്ള നിരവധി മെഡിക്കൽ പ്രബന്ധങ്ങളുടെ രചയിതാവാണ്.
ലോകാരോഗ്യ സംഘടനയുടെ സാധാരണ ജനനത്തിലെ പരിചരണത്തെക്കുറിച്ചുള്ള ഒരു വർക്കിംഗ് ഗ്രൂപ്പിനെ അവർ സഹായിച്ചിട്ടുണ്ട്.
2000 ൽ ഗർഭനിരോധനത്തെക്കുറിച്ച് ഇന്ത്യൻ കൗൺസിൽ ഓഫ് മെഡിക്കൽ റിസർച്ച് ടാസ്‌ക് ഫോഴ്‌സിന്റെ തലവനായിരുന്നു നാഷണൽ അക്കാദമി ഓഫ് മെഡിക്കൽ സയൻസസിന്റെ തിരഞ്ഞെടുക്കപ്പെട്ട ഫെലോയാണ് .
1983 ൽ നാലാമത്തെ ഉയർന്ന ഇന്ത്യൻ സിവിലിയൻ ബഹുമതിയായ പദ്മശ്രീ ഇന്ത്യാ ഗവൺമെന്റ് അവർക്ക് നൽകി.
ഇതും കാണുക ഗർഭം ശിശുജനനം അവലംബം
രാജ് ബീഗം ഇംഗ്ലീഷ് വിലാസം https://ml.wikipedia.org/wiki/Raj_Begum
കാശ്മീർ സ്വദേശിയായ ഗായികയാണ് രാജ് ബീഗം ( Kashmiri : राज बेगम ( Devanagari ) , راج بیگم ( Nastaleeq ) ; 27 മാർച്ച് 1927 – 26 ഒക്ടോബർ 2016).
കശ്മീരിന്റെ വാനമ്പാടിയെന്നു ഇവരെ വിശേഷിപ്പിക്കാറുണ്ട്.
ബീഗത്തിന്റെ ഗാനങ്ങൾക്ക് പാകിസ്താനിലും ധാരാളം ആരാധകരുണ്ട്.
ഇവർക്ക് 2002-ൽ പത്മശ്രീ ലഭിച്ചു.
1927 ൽ ശ്രീനഗറിലാണ് ജനനം.
പിതാവിന്റെ പ്രോൽസാഹനത്തിലാണു പാടിത്തുടങ്ങിയത്.
കല്യാണവീടുകളിലെ പാട്ടുകളിലൂടെ ആദ്യകാലത്തു ശ്രദ്ധ നേടി.
27ാം വയസിൽ റേഡിയോ കാഷ്മീരിൽ ജോലിക്കു ചേർന്നു.
32 വർഷം റേഡിയോ കശ്മീരിൽ ബീഗം ഗായികയായിരുന്നു.
2009 ൽ ജമ്മുകശ്മീർ സർക്കാരിന്റെയും 2013 ൽ കേന്ദ്ര സംഗീതനാടക അക്കാദമിയുടെയും ഫെലോഷിപ്പ് ലഭിച്ചിട്ടുണ്ട്.
പുരസ്കാരങ്ങൾ പത്മശ്രീ (2002) ജമ്മുകശ്മീർ സർക്കാരിന്റെ ഫെലോഷിപ്പ് (2009) കേന്ദ്രസംഗീതനാടകഅക്കാദമിയുടെ ഫെലോഷിപ്പ് (2013) അവലംബം
രാജ് ടെലിവിഷൻ നെറ്റ്‌വർക്ക്
1994 ജൂൺ 3-ന് സ്ഥാപിതമായ ഒരു ഇന്ത്യൻ സാറ്റലൈറ്റ് ടെലിവിഷൻ ശൃംഖലയാണ് രാജ് ടെലിവിഷൻ നെറ്റ്‌വർക്ക് , ഇത് ഇന്ത്യയിലെ ചെന്നൈ ആസ്ഥാനമാക്കി.
തമിഴ് , തെലുങ്ക് , കന്നഡ , മലയാളം എന്നീ നാല് ദക്ഷിണേന്ത്യൻ ഭാഷകളിലായി ടെലിവിഷൻ ചാനലുകൾ ഇതിന് സ്വന്തമായുണ്ട്.
അതിന്റെ മുൻനിര ചാനൽ രാജ് ടിവിയാണ് .
ഇതിന് രാജ് പരിവാർ എന്ന പേരിൽ ഒരു ഹിന്ദി ഭാഷാ ചാനലും ഉണ്ട്.
1983-ൽ, നാല് സഹോദരന്മാർ രാജ് വീഡിയോ വിഷൻ എന്ന പേരിൽ ഒരു വീഡിയോ കാസറ്റ് വായ്പാ കമ്പനി സ്ഥാപിച്ചു.
1984-ൽ ഗ്രൂപ്പ് തമിഴ് സിനിമകളുടെ അവകാശം വാങ്ങാൻ തുടങ്ങി.
1987-ൽ, രാജ് ഗ്രൂപ്പ് രാജേന്ദ്ര ഒരു സംയോജിത സ്റ്റുഡിയോ തുറന്നു, സ്വതന്ത്ര സിനിമാ-ടിവി സീരിയൽ നിർമ്മാതാക്കൾ ഉപയോഗിച്ചു.
സിംഗപ്പൂർ, മലേഷ്യ, യുണൈറ്റഡ് കിംഗ്ഡം, യുഎഇ എന്നിവിടങ്ങളിലേക്ക് 35 എംഎം സിനിമകളും ടെലിസീരിയലുകളും കയറ്റുമതി ചെയ്യാൻ സംഘം സ്റ്റുഡിയോ ഉപയോഗിച്ചു.
1994 ഒക്ടോബർ 14 ന് രാജ് ടിവി എന്ന തമിഴ് ചാനലിന്റെ സമാരംഭത്തോടെ 1994 ജൂൺ 3 ന് രാജ് ടെലിവിഷൻ ശൃംഖല സ്ഥാപിതമായി.
ഉടമസ്ഥതയിലുള്ള ചാനലുകൾ ചാനലുകൾ ഭാഷ തരം കുറിപ്പുകൾ രാജ് ടി.വി തമിഴ് പൊതു വിനോദ ചാനൽ രാജ് മ്യൂസിക്സ് സംഗീതം രാജ് ന്യൂസ് 24x7 വാർത്ത രാജ് ഡിജിറ്റൽ പ്ലസ് സിനിമകൾ വിസ തെലുങ്ക് പൊതു വിനോദ ചാനൽ രാജ് ന്യൂസ് തെലുങ്ക് വാർത്ത രാജ് മ്യൂസിക്സ് തെലുങ്ക് സംഗീതം ഉടൻ അടച്ചുപൂട്ടൂം രാജ് മ്യൂസിക്സ് കന്നഡ കന്നഡ സംഗീതം രാജ് ന്യൂസ് കന്നഡ വാർത്ത ശ്രീ രാജ് OTT വാർത്ത രാജ് മ്യൂസിക്സ് മലയാളം മലയാളം സംഗീതം രാജ് ന്യൂസ് മലയാളം വാർത്ത
ചാനൽ ഷട്ട് ഡൗൺ ചെയ്യും ചാനലുകൾ ഭാഷ തരം കുറിപ്പുകൾ രാജ് പരിവാർ ഹിന്ദി പൊതു വിനോദം 2013 അവലംബം ↑ ↑ Raj Pariwar,a Hindi language General Entertainment was shutdown on 25 December 2013.
രാജ് ബി ഷെട്ടി
കന്നഡ ചലച്ചിത്ര വ്യവസായത്തിൽ പ്രവർത്തിക്കുന്ന നടനും സംവിധായകനും തിരക്കഥാകൃത്തുമാണ് രാജ് ബി. ഷെട്ടി .
1987 ജൂലൈ 5 ന് കർണാടകയിലെ മംഗലാപുരത്താണ് രാജ് ബി ഷെട്ടി ജനിച്ചത്.
തന്റെ ആദ്യ സംവിധാന സംരംഭമായ ഒണ്ടു മോട്ടെയ കാത്തെ (2017) എന്ന ചിത്രം വലിയ വാണിജ്യ വിജയമായിരുന്നു.
ഗരുഡ ഗമന വൃഷഭ വാഹന (2021), കാന്താര (2022), 777 ചാർലി (2022) എന്നീ  വ്യാപകമായ പ്രശംസ നേടിയതും ഇപ്പോൾ കന്നഡ സിനിമയിലെ ഏറ്റവും മികച്ച ചിത്രങ്ങളിലൊന്നായി കണക്കാക്കപ്പെടുന്നു.
രാജ് കലേഷ്
കിളിമാനൂർ സ്വദേശിയായ രാജ് കലേഷ് മാജീഷ്യൻ, ഷെഫ്, ടെലിവിഷൻ ഷോ അവതാരകൻ, സ്റ്റേജ് കൊറിയോഗ്രാഫർ, പെർഫോമർ എന്നീ നിലകളിൽ പ്രശസ്തനാണ് .
മലയാളത്തിലെ വിവിധ ടെലിവിഷൻ ചാനലുകളിൽ വിവിധ ഷോകളുടെ അവതാരകനാണ് അദ്ദേഹം.
സപ്തമശ്രീ തസ്കര , ഉസ്താദ് ഹോട്ടൽ , ലോർഡ് ലിവിംഗ്സ്റ്റൺ 7000 കണ്ടി തുടങ്ങിയ മലയാള സിനിമകളിൽ ശ്രദ്ധേയമായ വേഷങ്ങളിൽ അദ്ദേഹം അഭിനയിച്ചിട്ടുണ്ട്.
കുട്ടിക്കാലവും വ്യക്തിജീവിതവും
കിളിമാനൂരിനു സമീപമുള്ള നെടുമ്പറമ്പിൽ ജനിച്ച രാജ് കലേഷിന്റെ അച്ഛൻ ദിവാകരൻ പോസ്റ്റൽ വ്കുപ്പിൽ പോസ്റ്റ് മാസ്റ്റർ ആയി ജോലി ചെയ്തിരുന്നു.
അമ്മ സരസമ്മ.
നഗരൂർ നെടുമ്പറമ്പ് ഗവൺമെന്റ് ഹയർ സെക്കൻഡറി സ്കൂളിൽ പഠിച്ച രാജ് കലേഷ് വർക്കല ശ്രീനാരായണ കോളേജിൽ നിന്ന്  പ്രീ ഡിഗ്രി പൂർത്തിയാക്കി.
ചെമ്പഴന്തി ശ്രീനാരായണ കോളേജിൽ നിന്ന് ഇംഗ്ലീഷ് ഭാഷയിൽ ബിരുദം നേടി.
ടേസ്റ്റ് ഓഫ് കേരള, ഹോട്ട് ആൻഡ് സ്പൈസി, ലിറ്റിൽ വേൾഡ് , മാതൃഭുമി അവാർഡ് നൈറ്റ്  തുടങ്ങിയ മലയാളം ടി വി ഷോകളുടെ നിർമ്മാതാവായിരുന്ന ദിവ്യയെ രാജ് കലേഷ് വിവാഹം കഴിച്ചു.
മകൻ ദർഷ്, മകൾ ദക്ഷ.
കലാജീവിതത്തിന്റെ തുടക്കം
നഗരൂരിലെ ചലഞ്ച് ആർട്ട്സ് എന്ന കലാസാംസ്കാരിക ക്ലബ്ബിൽ അംഗമായിരുന്നു രാജ് കലേഷ്.
അവിടെ വച്ച് അദ്ദേഹം ജി ശങ്കരപ്പിള്ള, കാവാലം നാരായണപണിക്കർ, ഓണം തുരുത്തു രാജശേഖരൻ, ചേമ്പൂർ സാക്കിർ എന്നിവരുടെ അമേച്വർ നാടകങ്ങൾ അവതരിപ്പിച്ചു.
ഛായാഗ്രഹണ പഠനത്തിനായി രാജ് കലേഷ് തിരുവനന്തപുരം സതേൺ ഫിലിം ഇൻസ്റ്റിറ്റ്യൂട്ടിൽ ചേർന്നു.
പഠനം പൂർത്തിയായപ്പോൾ സാഹ്‌യാനം, സുപ്രഭാതം തുടങ്ങിയ പ്രോഗ്രാമുകളുടെ സഹ സംവിധായകനായി ഏഷ്യാനെറ്റിൽ ചേർന്നു.
പ്രമോഷണൽ വീഡിയോകളും സിനിമകളും നിർമ്മിക്കുന്നതിലും അദ്ദേഹം സഹായിയായി പ്രവർത്തിച്ചു.
പിന്നീട് മാന്ത്രികൻ ഗോപിനാഥ് മുതുകാടിന്റെ സ്റ്റേജ് കൊറിയോഗ്രാഫറായി പ്രവർത്തിച്ചു.
മുതുകാടിന്റെ മാജിക് പ്രകടനങ്ങൾ കണ്ട രാജ് കലേഷിന് അത് മാജിക് കല പഠിക്കാൻ പ്രേരകമായി.
1999-ൽ രാജ് കലേഷ് മുതുകാടിന്റെ ശിഷ്യത്വം സ്വീകരിച്ചു.
ടെലിവിഷൻ കരിയർ
സോണി ടിവിയിലെ ‘എന്റർടെയിൻമെന്റ് കേലിയെ കുച് ഭീ കരേഗ’ എന്ന ഹിന്ദി റിയാലിറ്റി ഷോ മത്സര പോഗ്രാമിൽ ഫൈനൽ റണ്ണറപ്പായി.
മഴവിൽ മനോരമയിലെ ഇന്ത്യൻ വോയ്സ് ജൂനിയർ, ഉഗ്രം ഉജ്വലം, സീ തെലുഗിലെ ബിഗ് സെലിബ്രിറ്റി ചലഞ്ച്, എന്നീ പ്രോഗ്രാമുകളിലൂടെയാണ് രാജ് കലേഷ് മാജിക്കിന്റെ ലൈവ് മുഖമായി.
വിവിധ ലോകരാജ്യങ്ങളിലെ രുചി തേടിയുള്ള ‘ഫുട്പാത്ത്’ എന്ന പ്രോഗ്രാം ചെയ്യാനായി 17 രാജ്യങ്ങൾ സഞ്ചരിച്ച് ആ ഷോ ചിത്രീകരിച്ചു.
Year Title Role Channel Notes 1999-2001 N/A സഹ-സംവിധായകൻ നെറ്റ്‌വർക്ക് ടെലിവിഷൻ 2002-2005 സുപ്രഭാതം സഹ-സംവിധായകൻ ഏഷ്യാനെറ്റ് 2002-2005 സാഹ്‌യാനം സഹ-സംവിധായകൻ ഏഷ്യാനെറ്റ് 2005 കുടുംബമേള മജീഷ്യൻ ഏഷ്യാനെറ്റ് First independent magic mow 2006-2011 ടേസ്റ്റ് ഓഫ് കേരള അവതാരകൻ അമൃത ടി വി The highest rated cookery show in Kerala 2007-2011 ഹലോ ദുബൈ Host അമൃത ടി വി Travelogue 2009 ടേസ്റ്റ് ഓഫ് അറേബ്യ അവതാരകൻ അമൃത ടി വി Travelogue 2010 ഹലോ അമേരിക്ക അവതാരകൻ അമൃത ടി വി Travelogue 2012 ഫുഡ് പാത്ത് അവതാരകൻ Asianet Middle East / Asianet Plus Returned to Asianet with an international food travelogue, covering 17 countries in Europe, Africa, North America and Asia.
2013 Entertainment Ke Liye Kuch Bhi Karega മത്സരാർത്ഥി സോണി ടി വി Hindi multi-talent reality show.
He performed magic acts like making the famous Bollywood actor Anil Kapoor into thin air and turning around the head of Imran Khan, thus making a name in North India as well.
He won the winner's cup for this show.
2013-2014 ഇന്ത്യൻ വോയിസ് ജൂനിയർ' സഹ-അവതാരകൻ Mazhavil Manorama He made the national award winner KS Chithra sing in mid-air.
2015 അവിയൽ അവതാരകൻ സൂര്യ ടി വി Cookery show 2015 വേനൽ പച്ച മജീഷ്യൻ Asianet News 2015 ഉഗ്രം ഉജ്ജ്വലം Performer മഴവിൽ മനോരമ Special appearance 2016-2017 ദേ രുചി അവതാരകൻ മഴവിൽ മനോരമ Cookery show 2016-2017 വിസ്മയ സഞ്ചാരം അവതാരകൻ DD Malayalam A magic-centric show 2017-2018 'ദി ട്രീറ്റ് അവതാരകൻ Media One Very popular show in the Middle East.
2017-2018 ഉടൻ പണം സഹ-അവതാരകൻ മഴവിൽ മനോരമ Quiz show with an automated teller machine that delivers cash with each correct answer , was the number one rated programme.
2018 ദി ഗ്രാൻഡ് മാജിക്കൽ സർക്കസ്സ് അവതാരകൻ അമൃത ടി വി Show which promotes and encourages Indian magicians and circus artists.
2018 കോമഡി സർക്കസ് അവതാരകൻ (skit) മഴവിൽ മനോരമ Special appearance 2018-2019 ഉടൻ പണം season 2 സഹ-അവതാരകൻ മഴവിൽ മനോരമ 2018-2019 യൂറോപ്പിൽ പറന്ന് പറന്ന് സഹ-അവതാരകൻ മഴവിൽ മനോരമ Travelouge 2019-2020 രുചി മലയാളം അവതാരകൻ ദൂരദർശൻ മലയാളം Cookery show 2020 സ്റ്റാർ മാജിക് മജീഷ്യൻ ഫ്‌ളവേഴ്‌സ് ടെലിവിഷൻ 2020–2021 ലെറ്റ് അസ് റോക്ക് ആന്റ് റോൾ സഹ-അവതാരകൻ സീ കേരളം Musical game show എഴുത്ത്
രാജ് കലേഷ് എഴുതിയ രുചി വട്ടം എന്ന കൃതി കോട്ടയം ഡിസി ബുക്ക് മലയാളത്തിൽ പ്രസിദ്ധീകരിച്ചു.
നേരത്തെ വനിത, ഗൃഹലക്ഷ്മി, മാതൃഭൂമി യാത്ര, കന്യക, വനിത പാചകം, മാധ്യമം രുചി തുടങ്ങിയ വിവിധ മലയാളം പത്രസ്ഥാപങ്ങളിലും പാചക-രുചി-യാത്രാ സംബന്ധമായ ലേഖനങ്ങൾ അദ്ദേഹം എഴുതിയിട്ടുണ്ട്.
അംഗീകാരങ്ങൾ 2007, 2009: മികച്ച ടിവി അവതാരകനുള്ള അവാർഡ് കേരള സംസ്ഥാന സർക്കാരിൽ നിന്ന് 2007: മികച്ച ആങ്കറിനുള്ള ഫ്രെയിം മീഡിയ അവാർഡ് 2008: മികച്ച അവതാരകനുള്ള ഏഷ്യൻ ടെലിവിഷൻ അവാർഡ് 2009: ഈ വർഷത്തെ മികച്ച പാചക ഷോയ്ക്കുള്ള ജെസി അവാർഡ് 2010: റിയാലിറ്റി ഷോ എന്റർടൈൻമെന്റ് കെ ലിയേ - കുച്ച് ഭീ കരേഗ വിജയി 2016: മന്ത്ര ഇന്റർനാഷണൽ മാജിക് കൺവെൻഷനിൽ നിന്നുള്ള മികച്ച പ്രകടനത്തിനുള്ള അവാർഡ്.
രാജ് ചെട്ടി
ഇന്ത്യൻ വംശജനായ അമേരിയ്ക്കൻ സാമ്പത്തിക വിദഗ്ദ്ധനാണ് രാജ് ചെട്ടി .
(ജനനം :ഓഗസ്റ്റ് 4, 1979) ഹാർവാർഡ് സർവ്വകലാശാലയിലെ സാമ്പത്തിക ശാസ്ത്രം  പ്രൊഫസ്സറുമാണ്.
ഹാർവാർഡിന്റെ ചരിത്രത്തിൽ സാമ്പത്തികശാസ്ത്രവകുപ്പിൽ അദ്ധ്യാപകനായി നിയമനം ലഭിച്ച ഏറ്റവും  പ്രായം  കുറഞ്ഞ വ്യക്തികളിലൊരാളുമാണ് ചെട്ടി.
2003 ൽ ഡോക്ടറേറ്റ് ലഭിച്ചു.
29-ം വയസ്സിലാണ് അദ്ദേഹത്തിനു നിയമനം  ലഭിച്ചത്.
2012-ലെ മക്ആർതർ ഫെലോഷിപ്പും  രാജിനു ലഭിയ്കുകയുണ്ടായി.
2008 ൽ ' ദ ഇക്കണോമിസ്റ്റ്' മാസിക രാജ് ചെട്ടിയെ ലോകത്തെ,.
പ്രായം കുറഞ്ഞ ഏറ്റവും മികച്ച 8 സാമ്പത്തികശാസ്ത്രഞ്ജരിൽ ഒരാളായി തിരഞ്ഞെടുത്തിരുന്നു.
ബേബി നോബൽ എന്നറിയപ്പെടുന്ന ജോൺ ബേറ്റ്സ് ക്ളാർക്ക് മെഡൽ (John Bates Clark Medal)2013 ൽ നൽകപ്പെട്ടിട്ടുണ്ട്.
അവലംബം പുറംകണ്ണികൾ External links Professor Raj Chetty at Harvard Archived 2009-01-19 at the Wayback Machine .
Kindergarten is crucial Winner of The American Magazine 2008 Young Economist Award Archived 2014-10-24 at the Wayback Machine .
Winner of the IZA 2010 Young Labor Economist Award Harvard Economics welcomes Raj Chetty to the Position of Professor of Economics
രാജ് ന്യൂസ് മലയാളം ഇംഗ്ലീഷ് വിലാസം https://ml.wikipedia.org/wiki/Raj_News_Malayalam
ചെന്നൈ ആസ്ഥാനമായുള്ള രാജ് ടെലിവിഷൻ നെറ്റ്‌വർക്കിന്റെ മലയാളം ചാനലുകളാണ് രാജ് ന്യൂസ് മലയാളം രാജ് മ്യൂസിക്സ് മലയാളം എന്നിവ.
മലയാളത്തിലെ  ശ്രദ്ധേയമായ ചാനലുകളാണിവ.
കൂടുതൽ ഭാഷാ ചാനലുകൾ ആരംഭിക്കുന്നതിന്റെ ഭാഗമായാണ് കമ്പനി മലയാളത്തിൽ വാർത്ത,സംഗീത ചാനലുകൾ ആരംഭിച്ചത്.
നിലവിൽ  രാജ് ടെലിവിഷൻ  നെറ്റ്‌വർക്ക് കമ്പനിക്ക് തമിഴിന് പുറമേ തെലുങ്ക്,  കന്നഡ ഭാഷകളിലും വാർത്ത,  മ്യൂസിക്സ് ചാനലുകൾ ഉണ്ട്.
ഹിന്ദിയിൽ ആരംഭിച്ച രാജ് പരിവാർ മ്യൂസിക്  ചാനലും  മുൻ നിരയിലുണ്ട്.
മലയാളം ചാനലുകൾ വിവിധ കേബിളുകൾക്ക് പുറമേ  ജിയോ ടി വി യിലും എയർ ടെൽ, ടാറ്റാ സ്കൈ ഡി 2എച് ലും ലഭിക്കുന്നുണ്ട്.
ഓസ്ട്രേലിയ,ന്യൂസിലാൻഡ്, ഗൾഫ്, ആഫ്രിക്കൻ മേഖലകളെ ഉൾപ്പെടുത്തിയ പ്രവാസ ജാലകം,  അമേരിക്കൻ ഐക്യ നാടുകളിലെ വിശേഷങ്ങൾ വെളിപ്പെടുത്തുന്ന ഫോക്കസ് അമേരിക്ക എന്നിവ പ്രേക്ഷക ശ്രദ്ധ നേടിയതാണ്.
വിദേശ രാജ്യങ്ങളിലെ വിശേഷങ്ങൾ ഉൾക്കൊള്ളിച്ച ലോക ജാലകം എന്ന പരിപാടിയും ശ്രദ്ധേയമാണ്.
വിവിധ   സിനിമാ ഗാനങ്ങൾ ഉണ്ടായ കഥകൾ പറയുന്ന പാട്ടിന്റെ പാലാഴി മികച്ച അഭിപ്രായം നേടിയതാണ്.
കായിക ലോകത്തെ വിശേഷങ്ങൾ വെളിപ്പെടുത്തുന്ന കളിക്കളം, സിനിമാ വിശേഷങ്ങൾ ഉൾക്കൊള്ളിച്ച ചിത്രശാല എന്നിവയാണ് മറ്റ് പ്രധാന പ്രോഗ്രാമുകൾ.
പരസ്യം പ്രോഗ്രാമുകൾക്ക് ഇടയിൽ ഇല്ല.
എന്നാൽ സ്ലോട്ട് പരസ്യം ഏറെയുണ്ട്.
ചാനൽ കൂടുതൽ പ്രാധാന്യം നൽകുന്നത് വിദേശ വാർത്തകളും ദൃശ്യങ്ങളുമാണ്.
മറ്റ് ചാനലുകളിൽ നിന്നും രാജ് മലയാളം  വ്യത്യസ്തമാകുന്നതും ഇതൊക്കെ  കൊണ്ടാണ്.
പ്രാദേശിക വാർത്തകൾക്ക് പുറമേ ദേശീയ, അന്തർദേശീയ വാർത്തകളും രാജ്  മലയാളത്തിലുണ്ട്.
സമകാലിക വിഷയങ്ങൾ ഹാസ്യാത്മകമായി അവതരിപ്പിക്കുന്നു വിദൂഷകൻ.
ചരിത്രത്തിൽ ഇന്ന് എന്ന പ്രോഗ്രാം ഈ ചാനലിന്റെ മാത്രം സവിശേഷതയാണ്.
അവലംബം പുറത്തേക്കുള്ള കണ്ണികൾ ചാനലിന്റെ ഔദ്യോഗിക വെബ്‌സൈറ്റ്
മഹാനാരായണതൈലം
വാത ശമനത്തിനുപയോഗിക്കുന്ന ഒരു തൈലമാണ് മഹാനാരായണതൈലം .
ഹൃദയശൂലം , പാർശ്വശൂലം , അർദ്ധാവഭേദകം , അപചീ , എന്നീരോഗങ്ങളും ഈ തൈലം സേവിച്ചാൽ ശമിക്കും എന്നു കരുതുന്നു.
ഈ തൈലം മഹാവിഷ്ണു നിർമ്മിച്ചതാണെന്നു കരുതുന്നതുകൊണ്ട് മഹാനാരായണതൈലം എന്നു പേരിട്ടിരിക്കുന്നു.
ശതാവരിക്കിഴങ്ങ്, മൂവിലവേര്, ഓരിലവേര്, കച്ചോലക്കിഴങ്ങ്, ത്രിഫലത്തോട്, വെളുത്താവണക്കിൻവേര്, ചെറുവഴുതിനവേര്, വെൺവഴുതിനവേര്, ആവിത്തൊലി, വലിയകുറുന്തോട്ടിവേര്, കരിംകുറുഞ്ഞിവേര്, ഇവ ഓരോന്നും പത്തുപലം വീതം.
നല്ലതുപോലെ ചതയ്ക്കണം.
പതിനാറിടങ്ങഴിവെളളത്തിൽ കഷായം വച്ച് നാലിടങ്ങഴിയാക്കി  പിഴിഞ്ഞരിക്കണം.
തഴുതാമവേര്, വയമ്പ്, ദേവതാരം, ശതകുപ്പ, ചന്ദനം, അകിൽ,കന്മദം,  തകര, വെളളക്കൊട്ടം, ഏലത്തരി, മഞ്ചട്ടി, ഓരിലവേര്, കുറുന്തോട്ടിവേര്, അമുക്കരം, ഇന്തുപ്പ്, അരത്ത,ഇവ അരപ്പലം വീതം അരച്ചുകലക്കി ഇടങ്ങഴി എണ്ണയും ഇടങ്ങഴി ശതാവരിനീരും രണ്ടിടങ്ങഴി  പശുവിൻപാലും രണ്ടിടങ്ങഴി ആട്ടിൻപാലും ചേർത്തുപാകത്തിൽ കാച്ചിയരിച്ചെടുക്കുക.
ശതാവരീ ചാംശുമതീ പൃശ്നപർണ്ണീ ശഠീവര ഏരണ്ഡസ്യ ച മൂലാനി  ബൃഹത്യോഃ പൂതികസ്യ ച ഗവേധുകസ്യമൂലാനി  തഥാ സഹചരസ്യ ച ഏഷാം ദശപലാൻ ഭാഗാൻ ജലദ്രോണേ വിപാചയേൽ പാദാവശേഷേ പൂതേ ച ഗർഭം ചൈനം  സമാവപേൽ പുനർന്നവാ വചാ ദാരു ശതാഹ്വാ ചന്ദനാഗരുഃ ശൈലേയം തഗരം കുഷ്ഠമേലാ മാംസീ സ്ഥിരാ ബലാ അശ്വാഹ്വാസൈന്ധവം രാസ്നാ  പലാർദ്ധാനിചപേഷയേൽ- ഗവ്യാജപയസഃ പ്രസ്ഥൌെ ദ്വൌദ്വാവത്ര പ്രദാപയേൽ ശതാവരീരസപ്രസ്ഥം തൈലപ്രസ്ഥം വിപാചയേൽ അസ്യ തൈലസ്യ സിദ്ധസ്യ ശൃണു വീര്യമതഃപരം അശ്വാനാം  വാതഭഗ്നാനാം  കഞ്ജരാണാം നൃണാം തഥാ തൈലമേതൽ പ്രയോക്തവ്യം സർവവാതനിവാരണം ആയുഷ്മാംശ്ച നരഃ പീത്വാ നിശ്ചയേന  ദൃഢോഭവേൽ ഗർഭമശ്വതരീവിന്ദേൽ കിംപുനർ മാനുഷീ തഥാ ഹൃച്ശൂലം പാർശ്വശൂലം ച തഥൈവർദ്ധാവഭേദകം അപചിം ഗണ്ഡമാലാം ച വാതരക്തം ഹനുഗ്രഹം കാമിലാം പാണ്ഡുരോഗം ചാപ്യശ്മരീം ചാപി നാശയേൽ തൈലമേതൽ ഭഗവതാ വിഷ്ണുനാ പരികീർത്തിത നാരായണമിതിഖ്യാതം വാതാന്തകരണം മതം.
അഷ്‌ടാംഗഹൃദയം
മഹാപദ്‌മ നന്ദ
നന്ദ രാജവംശത്തിലെ ആദ്യത്തെ മഹാരാജാവും അതിലുപരി നന്ദരാജവംശത്തിന്റെ സിംഹഭാഗവും ഭരിച്ചിരുന്ന ചക്രവർത്തി.
പുരാണങ്ങളിലും വിശാഖദത്തിന്റെ "മുദ്രരാക്ഷയിലും" പ്രതിപതിച്ചിരിക്കുന്നത് മഹാപദ്മ നന്ദൻ ക്ഷുരന്റെ മകനായി പിറന്നു എന്നാണ്.
എന്നാൽ മഹാനന്ദന്റെയും ശൂദ്ര രഞ്ജിയുടെയും മകനായി പിറന്നു എന്ന് ചരിത്രകാരന്മാർ രേഖപ്പെടുത്തുന്നു.
ജനനം
ഭാഗവത പുരാണപ്രകാരം നന്ദ എന്നാൽ ധാനാട്യൻ എന്നർത്ഥം.
മഹാഭാരത്തിലും,ഭഗവത് ഗീത യിലും പരാമർശിക്കുന്നത് നന്ദ രാജവംശം നായി വംശം എന്നാണ്.
ഭവിശ്യ പുരാണം പ്രകാരം ധനനന്ദൻ ന്റെ പുത്രനാണ് മഹാ പദ്മ നന്ദൻ.
മഹാനായ അന്ത്യോക്കസ് III മഹാനായ അന്ത്യോക്കസ് III
' സെലൂസിദ് വംശത്തിലെ' (ബി.സി. 312-64)  പ്രസിദ്ധനായ രാജാവായിരുന്നു അന്ത്യോക്കസ് III (ബി.സി. 242-187) .
മഹാനായ അന്ത്യോക്കസ് (ഭ.കാ. 223-187) എന്ന പേരിൽ ഇദ്ദേഹം ചരിത്രത്തിൽ അറിയപ്പെടുന്നു.
അന്ത്യോക്കസ് II-ആമന്റെ അനന്തരവനായിരുന്നു ഇദ്ദേഹം.
മൊളോൺ (Molon) അക്കേയസ് (Achaeus) എന്നിവരുടെ ആക്രമണങ്ങളെ ഇദ്ദേഹം ചെറുത്തുനിന്നു.
എങ്കിലും റാഫിയയിൽവച്ച് ഈജിപ്ഷ്യൻ സൈന്യം ഇദ്ദേഹത്തെ തോല്പിച്ചു (217).
നിരന്തര യുദ്ധം
ബി.സി. 212 മുതൽ 205 വരെ അന്ത്യോക്കസ് III പാർത്തിയൻമാർ, ബാക്ട്രിയൻമാർ എന്നിവരുമായി നിരന്തരം യുദ്ധത്തിലേർപ്പെട്ടു.
തന്നെ മുൻപ് തോല്പിച്ച (217) ഈജിപ്തുകാരോട് പ്രതികാരം ചെയ്യാൻ അന്ത്യോക്കസ് III തീരുമാനിച്ചു.
വമ്പിച്ച സൈന്യവുമായി 198-ൽ അദ്ദേഹം ഈജിപ്ഷ്യൻ സൈന്യത്തോടേറ്റുമുട്ടി; അവരെ തോല്പിച്ചു.
പലസ്തീൻ , കൊയിലെ- സിറിയ എന്നീ രാജ്യങ്ങൾ സെലൂസിദ് സാമ്രാജ്യത്തോട് കൂട്ടിച്ചേർത്തു.
ഇതോടുകൂടി നഷ്ടപ്പെട്ട സെലൂസിദ് സാമ്രാജ്യഭാഗങ്ങൾ മുഴുവൻ ഇദ്ദേഹം തിരിച്ചുപിടിച്ചു.
വിശ്രുതനായിരുന്ന ഹാനിബാൾ (247-183) ഇദ്ദേഹത്തിന്റെ കീഴിൽ അഭയാർഥിയായി കഴിച്ചുകൂട്ടിയിട്ടുണ്ട്.
192-ൽ അന്ത്യോക്കസ് III-ആമൻ വീണ്ടും ആക്രമണം ആരംഭിച്ചു.
ഈറ്റോലിയൻ ലീഗി(Aetolian League)ന്റെ ക്ഷണപ്രകാരം ഇദ്ദേഹം ഗ്രീസിൽ കൂടി റോമിന്ന് അഭിമുഖമായി നീങ്ങി.
റോമാക്കാർ പിൻവാങ്ങാൻ അഭ്യർഥിച്ചെങ്കിലും അന്ത്യോക്കസ് III-ആമൻ അതു വകവയ്ക്കാതെ മുന്നോട്ടു നീങ്ങി.
തത്ഫലമായി റോമൻ സൈന്യം അന്ത്യോക്കസ് III-ആമനെ തെർമോപെലെ യുദ്ധത്തിൽ തോല്പിച്ചു.
അടുത്ത വർഷം തന്നെ റോമൻ സൈന്യമേധാവിയായിരുന്ന എൽസിപ്പിയോ ഏഷ്യാമൈനറിലെ മഗ്നീഷ്യയിൽവച്ച് വീണ്ടും അന്ത്യോക്കസിനെ പരാജയപ്പെടുത്തി.
ഈ രണ്ടു പരാജയങ്ങളെ തുടർന്ന് അന്ത്യോക്കസ് സന്ധിക്കപേക്ഷിച്ചു.
സന്ധിവ്യവസ്ഥപ്രകാരം ഇദ്ദേഹത്തിന് തന്റെ സൈന്യവും ടോറസിന് പടിഞ്ഞാറുള്ള ഭാഗവും നഷ്ടപ്പെട്ടു.
റോമാക്കാർക്ക് നഷ്ടപരിഹാരം കൊടുക്കാൻ ഇദ്ദേഹം എലിമെയിസ് ക്ഷേത്രം കൊള്ളയടിച്ചു.
ഈ അവസരത്തിൽ (ബി.സി. 187) അന്ത്യോക്കസ് വധിക്കപ്പെട്ടു.
സെലൂസിദ് വംശത്തിന്റെ സുവർണകാലവും അധഃപതനത്തിന്റെ ആരംഭവും ഇദ്ദേഹത്തിന്റെ കാലത്തായിരുന്നു.
അവലംബം പുറത്തേക്കുള്ള കണ്ണികൾ http://www.livius.org/am-ao/antiochus/antiochus_iii.html Archived 2011-05-14 at the Wayback Machine .
http://www.jewishencyclopedia.com/articles/1588-antiochus-iii-the-great http://www.infoplease.com/ce6/people/A0804253.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്ത്യോക്കസ് (അന്റിയോക്കസ്) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മഹാനായ സൈറസ് ഇംഗ്ലീഷ് വിലാസം https://ml.wikipedia.org/wiki/Cyrus_the_Great
ആദ്യത്തെ സൊറോസ്ട്രിയൻ ഷഹൻഷാ (ചക്രവർത്തി) ആയിരുന്നു മഹാനായ സൈറസ് ( Old Persian : Τ΢ν΢ρ , IPA: [kʰuːrʰuʃ] , Kūruš , Persian : کوروش كبير, Kūrošé Bozorg ) (c. 600 BC or 576 – December 530 BC).
പേർഷ്യയിലെ സൈറസ് രണ്ടാമൻ , സൈറസ് ദി എൽഡർ എന്നീ പേരുകളിലും അദ്ദേഹം അറിയപ്പെടുന്നു .
അക്കീമെനിഡ് രാജകുടുംബത്തിന്റെ കീഴിലായി ചരിത്രത്തിൽ സുപ്രധാന സ്ഥാനമുള്ള അക്കീമെനിഡ് സാമ്രാജ്യം സ്ഥാപിച്ചത് അദ്ദേഹമാണ് .
സൈറസിന്റെ കീഴിൽ സാമ്രാജ്യം കിഴക്കൻ പ്രദേശങ്ങൾ പിടിച്ചടക്കുകയും വിസ്തൃതമാവുകയും ചെയ്തു.
തെക്കുപടിഞ്ഞാറൻ ഏഷ്യയിലെ മിക്ക ഭാഗങ്ങളും സാമ്രാജ്യത്തിന്റെ അധീനതയിലായി.
പടിഞ്ഞാറ് ഈജിപ്ത് , ഹെല്ലസ്പോണ്ട് മുതൽ കിഴക്ക് സിന്ധു നദി വരെ സൈറസിന്റെ അക്കീമെനിദ് സാമ്രാജ്യം വ്യാപിച്ചിരുന്നു.
ലോകം അതുവരെ കണ്ടതിൽ വച്ച് ഏറ്റവും വലിയ സാമ്രാജ്യമായിരുന്നു ഇത് .
സൈറസിന്റെ ഭരണം ഇരുപത്തിഒമ്പതോ മുപ്പതോ വർഷം നീണ്ടുനിന്നു.
മീഡിയൻ സാമ്രാജ്യം, ലിഡിയൻ സാമ്രാജ്യം, നിയോ-ബാബിലോണിയൻ സാമ്രാജ്യം എന്നിവ യുദ്ധം ചെയ്ത് പിടിച്ചടക്കിക്കൊണ്ടാണ് സൈറസ് സാമ്രാജ്യവികസനമാരംഭിച്ചത്.
ബാബിലോൺ കീഴടക്കുന്നതിന് മുമ്പോ ശേഷമോ മധ്യേഷ്യയിലേക്ക് പട നയിച്ച അദ്ദേഹം ഒന്നൊഴിയാതെ എല്ലാ രാജ്യങ്ങളെയും തന്റെ കീഴിലാക്കി .
മസാഗെറ്റേയുമായി സിർ ദരിയയിൽ വച്ച് ഡിസംബർ 530 ബി.സി.യിൽ നടന്ന യുദ്ധത്തിൽ കൊല്ലപ്പെട്ടതിനാൽ ഈജിപ്ത് കീഴടക്കാൻ അദ്ദേഹത്തിനായില്ല .
സൈറസിനു ശേഷം മകനായ കാംബൈസസ് രണ്ടാമനാണ് രാജാവായത്.
ഈജിപ്ത്, നൂബിയ, സിറനൈസ ഈനിവ സാമ്രാജ്യത്തോടു ചേർക്കാൻ തന്റെ ചുരുങ്ങിയ ഭരണകാലം കൊണ്ടുതന്നെ അദ്ദേഹത്തിന് സാധിച്ചു.
സൈനികനേതാവ് എന്ന നിലയിൽ അദ്ദേഹത്തിന്റെ വിജയത്തിന് കാരണം പര്യാലോചനയിൽ വൈവിധ്യം, ശാസനത്തിൽ ഐകമത്യം എന്നതായിരുന്നു .
കീഴടക്കിയ നാടുകളിലെ രീതികളെയും മതങ്ങളെയും അദ്ദേഹം മാനിച്ചു .
കേന്ദ്രീകൃതമായ ഭരണസംവിധാനത്തിലും പ്രജകളുടെ ഉന്നമനം ലക്ഷ്യമാക്കിയുള്ള ഭരണത്തിലും നേടിയ വിജയം സൈറസിന്റെ കീഴിലെ അക്കീമെനിഡ് സാമ്രാജ്യത്തിന് ചരിത്രത്തിലുള്ള പ്രധാന പ്രസക്തിയായി കണക്കാക്കുന്നു .
സത്രപുകൾ വഴിയുള്ള ഭരണം, പസാർഗടേയിലെ തലസ്ഥാനസ്ഥാപനം എന്നീ പ്രധാന നീക്കങ്ങൾ നടത്തിയത് സൈറസായിരുന്നു .
മാതൃരാജ്യമായ ഇറാനിനു പുറത്ത് ജൂതമതം, മനുഷ്യാവകാശം, രാഷ്ട്രീയം, യുദ്ധതന്ത്രം എന്നിവയിലും പാശ്ചാത്യ, പൗരസ്ത്യ സംസ്കാരങ്ങളിലും അദ്ദേഹത്തിന്റെ സ്വാധീനമുണ്ട്.
ഇറാനിയൻ പീഠഭൂമിയുടെ തെക്കുപടിഞ്ഞാറുഭാഗത്തുള്ള അൻഷാനിൽ മെഡിയൻ സാമ്രാജ്യത്തിന്റെ സാമന്തരായി ഭരണം നടത്തിയിരുന്ന ഹഖാമനി കുടുംബത്തിൽപ്പെട്ടയാളായിരുന്നു മഹാനായ സൈറസ് എന്ന സൈറസ് രണ്ടാമൻ.
ബാബിലോണിയയിൽ നിന്നും ലഭിച്ച ചരിത്രാവശിഷ്ടങ്ങളിലെ വിവരങ്ങളനുസരിച്ച്, സൈറസ്, കാംബൂസിയയുടെ (കാംബൈസസ്) പുത്രനും കുറാഷിന്റെ (സൈറസ് ഒന്നാമൻ) പൗത്രനുമാണ്.
കുറാഷ് ഒന്നാമനാകട്ടെ, ശീഷ്പീഷിന്റെ (Shishpish) (ടെയ്സ്പെസ്/Teispes) പുത്രനുമായിരുന്നു.
ഏവരും അൻഷാനിലെ രാജാക്കന്മാരായിരുന്നു.
കാംബൈസസ് ഒന്നാമന്റെ പിൻ‌ഗാമിയായി ബി.സി.ഇ.
559-ൽ രാജാവായി സൈറസ് അൻഷാനിൽ അധികാരത്തിലേറി.
മെഡിയൻ സാമ്രാജ്യത്തിന്റെ മേലുള്ള ആധിപത്യം
550-ലാണ്‌ സൈറസ് തങ്ങളുടെ മേലാളന്മാരായിരുന്ന മെഡിയൻ സാമ്രാജ്യത്തിലെ ചക്രവർത്തി അസ്റ്റെയേജെസിനെ പരാജയപ്പെടുത്തിയത്.
ഇതോടെ വടക്കു പടിഞ്ഞാറ് കപ്പാഡോസിയ മുതൽ കിഴക്ക് പാർത്തിയയും ഹൈർക്കാനിയയും വരെയുള്ള ഒരു വലിയ ഭൂവിഭാഗത്തിന്റെ അധികാരിയായി അദ്ദേഹം മാറി ‌ സാമ്രാജ്യവികസനം പാസർഗഡേയിലെ സൈറസിന്റെ ശവകുടീരം - "പേർഷ്യാക്കാരുടെ സാമ്രാജ്യം സ്ഥാപിച്ച സൈറാസാണ് ഞാൻ. എന്റെ ശരീരം മൂടാൻ ഈ ഇത്തിരി ഭൂമി ഞാൻ എടുത്തുകൊള്ളട്ടെ"
മെഡിയൻ സാമ്രാജ്യത്തിനു മേലുള്ള വിജയത്തോടെ, ഹഖാമനി സാമ്രാജ്യം വടക്കു പടിഞ്ഞാറ് കപ്പാഡോസിയ മുതൽ കിഴക്ക് പാർത്തിയയും ഹൈർക്കാനിയയും വരെയുള്ള ഒരു വലിയ ഭൂവിഭാഗത്തിന്റെ അധികാരികളായി .